CELEX: 32010R0309
Language: fi
Date: 2010-04-09 00:00:00
Title: Komission asetus (EU) N:o 309/2010, annettu 9 päivänä huhtikuuta 2010 , tiettyjen tavaroiden luokittelusta yhdistettyyn nimikkeistöön

15.4.2010   
            
            
               FI
            
            
               Euroopan unionin virallinen lehti
            
            
               L 94/25
            
         KOMISSION ASETUS (EU) N:o 309/2010,
   annettu 9 päivänä huhtikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On tarkoituksenmukaista, että vaikka sitovat tariffitiedot, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön, eivät ole tällä asetuksella vahvistettujen säännösten mukaisia, haltija voi edelleen vedota niihin yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä huhtikuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kolmikerroksinen havupuulevy, jonka koko on 1 000 × 500 × 27 mm.
                  Ulompien kerrosten paksuus on 8,5 mm, ja ne koostuvat reunasta reunaan samansuuntaisesti liimatuista puupaloista.
                  Sydänkerros on asetettu kohtisuoraan ulompien kerrosten syitä vastaan, sen paksuus on 10 mm ja se koostuu reunasta reunaan samansuuntaisesti liimatuista puupaloista (kappaleista/säleistä).
                  Ulkokerrokset ja reunat on päällystetty hartsilla.
                  Ks. kuva (1).
               
               
                  4412 94 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 4412, 4412 94 ja 4412 94 90 nimiketekstien mukaisesti.
                  Luokittelu nimikkeeseen 4418 kirvesmiehen tuotteina, tarkemmin sanoen betonivalumuotteina ei tule kysymykseen, sillä tuotteella ei hartsipäällystyksen lisäksi ole muita ominaisuuksia, joiden perusteella se voitaisiin tunnistaa rakentamiseen tarkoitetuksi tavaraksi. Katso myös harmonoidun järjestelmän selitykset, nimike 4418 (erityisesti 3 kohdan viimeinen virke). Tuote ei ole erityisesti tarkoitettu rakennusalalla käytettäväksi muotiksi. Sillä ei ole ominaisuuksia ja piirteitä, joiden perusteella se luokiteltaisiin nimikkeeseen 4418.
                  Ominaispiirteidensä perusteella tuote on luokiteltava CN-koodiin 4412 94 90 muuna rimalevynä, sälölevynä ja kimpivanerina (katso myös harmonoidun järjestelmän selitykset, nimike 4412, 3 kohta).
               
            
         
      
         (1)  Valokuva on ainoastaan ohjeellinen.